Mauricius de Barges laudante uxore sua Oldierna dedit Deo et Sancte Marie Cistercii locum quęndam ad molendinum construendum qui situs est iuxta Salun Lacapella ex quo videlicet molendino nichil sibi penitus retinuit preter unum diem in septimana. Propter quod promisit se garantiam portaturum ubicumque necessitas ex egisset. Testes : Rotbertus et Haimo atque alius Rotbertus monachi Cistercienses, Wilannus presbiter de Fainai, Anserus et filius eius Divion, Pontius de Fainai, Dominicus de Salun.